Sixto Cortina (Traducción)
Una de les grandes cites añales asturianes col xéneru indie escueye La Ribera como sede. La Central Artística de Güeñu (CAB) va allugar ún de los escenarios del festival Vesu, que se celebraba dende va dellos años puramente n'Uviéu, na Fábrica d'Armes de la Vega. Ún d'ellos, porque na edición de 2024 va tener dos allugamientos, dambos inéditos. L'otru va ser na capital d'Asturies, nos Xardinos de la Rodriga. Les dos plataformes van acoyer les actuaciones, que se van celebrar ente'l vienres 21 y el domingu 23 de xunu. El cartel, inda por cerrar, tien confirmaos yá nomes de la talla de Xoel López, "Fillas de Cassandra", Rocío Sáiz, Carlos Ares, "La Milagrosa" y los alemanes "Komfortrauschen".
La CAB, a 7 kilómetros del centru d'Uviéu, ye un espaciu artísticu polivalente perteneciente al Conceyu de La Ribera. Consta d'una superficie útil de 3.000 m2 ya intégrase al pie de la plaza de Güeñu. El diseñu de la infraestructura reinterpreta al horru, ún de los elementos arquitectónicos más emblemáticos del pueblu más prolíficu d'Asturies nestes construcciones: tien nada menos que 47. L'allugamientu del escenariu na localidá riberana afitóse gracies a la estrecha collaboración col Consistoriu local, que'l so rexidor ye Tomás Fernández.
La otra localización van ser los Xardinos de la Rodriga, en plenu centru d'Uviéu y un "antiguu pruyimientu" de los responsables del festival. Trátase d'una zona verde de 8.000 m2 asitiada ente les cais Campumanes, Leopoldo Alas y el Seminariu Metropolitanu, llugar que s'aseguró gracies a la Fundación Municipal de Cultura del conceyal David Álvarez. "El llugar perfectu pa disfrutar de la música en directu ente tilales, acacies, castañales o lloreos", cuenten dende la organización, sobre un área que definen como una de les "xoyes escondíes" de la ciudá.
Los abonos, a la venta nel so segundu tramu de precios, pueden consiguise na web @www.vesu.es, a un preciu de 39,95 euros más gastos de xestión. Les entraes van cambiase por pulseres d'accesu y pagu na entrada del festival mesmu.
- El emotivo discurso de la viuda del guardia civil que salvó la vida de un pelotón ciclista en Pravia: "Olvidé decirle adiós
- Un ciclista se rompe varias costillas al caer en la ruta de las trincheras de Candamo
- Asturias se salva de la debacle de medicina de familia en las plazas MIR, pero deja 8 vacantes
- El Ministerio de Sanidad planea cambios en las plazas MIR para que no haya vacantes de médico de de familia
- El ministro Óscar Puente: "Entre mis responsabilidades no está fabricar trenes ni entregarlos a tiempo
- Heridos un ciclista y dos senderistas por sendas caídas en Candamo, Allande y Cabrales
- Impackto", el proyecto que convierte Asturias en el cerebro del embalaje sostenible para todo DuPont
- Las claves para revitalizar la medicina de familia y que sea una opción más atractiva en la elección de plazas MIR